Segmi d-tewwi Lezzayer timunnent-is deg useggas n 1962, tira n tmaziɣt tekcem deg tallit-nniḍen. Ad d-naf Mulud Mɛemri yesselmed tamaziɣt gar 1965 almi d 1972 deg tesdawit n lezzayer tamanaɣt. Yessufuɣ-d daɣen kra n yidlisen izadden, yerzan tutlayt am: tjerrumt n tmaziɣt d umawal. Yesskefled idles imawi, yessers izudar n tira n tmaziɣt. Yefka azal i tira imi tudert n tutlayt turez ɣer tira akked d usemres-is.